แมงปอ ชลธิชา

ชลธิชา ทองแดง (ชื่อเล่น ปอ, เกิด 12 พฤษภาคม 2526) หรือชื่อในวงการคือ แมงปอ ชลธิชา เป็นนักร้องเพลงลูกทุ่ง,ลูกกรุงและแนวโฟล์คหญิงชาวไทยสังกัดนพพร ซิลเวอร์โกลด์ <ref>พันทิป.คอม“แมงปอ ชลธิชา”สมัยก่อนดังมากไหมคะ. เรียกดูเมื่อ 21 มิถุนายน 2565</ref> มีผลงานเพลงที่เป็นรู้จักเป็นจำนวนมาก อาทิ ตามหาสมชาย, ท้ารัก, สาวนครชัยศรี, สาว 16, นางสาวแนนซี่, จอห์นนี่ที่รัก, นักรบนิรนาม, หนูอยากโดนอุ้ม'' เป็นต้น

แมงปอ ชลธิชา เซ็นต์สัญญาเป็นศิลปินภายใต้สังกัด นพพร ซิลเวอร์โกลด์ ในปีพ.ศ. 2542 ในขณะนั้นเธอมีอายุ 16 ปีมีผลงานอัลบัมเดี่ยว 9 อัลบั้ม และผลงานอัลบัมเพลงคู่ และรวมศิลปินอีกหลายชุด และหมดสัญญาในปีพ.ศ. 2554

ปี พ.ศ. 2554 แมงปอ ชลธิชา ตัดสินใจไม่ต่อสัญญากับค่ายเพลงเดิม และในปีพ.ศ. 2555 ได้เซ็นต์สัญญากับทางค่ายอาร์สยาม ในเครืออาร์เอส เป็นระยะเวลา 5 ปี

ปัจจุบัน แมงปอ ชลธิชา กับมาทำเพลงกับค่ายนพพร ซิลเวอร์โกลด์ อีกครั้ง หลังจากหมดสัญญาร่วม 10 ปี เปิดตัวซิงเกิลใหม่ชื่อเพลง ”คิดถึงพนมนพพร“ เพลงพิเศษเพื่อระลึกถึง พนม นพพร ผู้บริการค่ายเพลงนพพรฯ ผู้ล่วงลับ ปล่อยเพลงวันที่ 13 กรกฎาคม 2568 เวลา 05.00 น. ในวาระครบรอบ 2 ปีกับการจากไปของผู้มีพระคุณ ต่อมาปล่อยซิงเกิลแรก ชื่อเพลง ไร้สาระ วันที่ 18 พ.ย. 68

 ประวัติ 
แมงปอ ชลธิชา หรือในช่วงหนึ่งเคยใช้ชื่อ ชลธิชา เสงี่ยมลักษณ์, ชลธิชา ทองแดง และ พิมพ์พัชชา ทองแดง ตามลำดับ เกิดเมื่อวันพฤหัสบดีที่ 12 พฤษภาคม พ.ศ. 2526 เป็นชาวอำเภอบ้านไผ่ จังหวัดขอนแก่น แมงปอเป็นบุตรสาวของนายขวัญชัย และ นางพิศมัย ทองแดง เธอเป็นบุตรสาวคนโตในจำนวนพี่น้อง 2 คน  จบการศึกษาระดับปริญญาตรีคณะนิเทศศาสตร์ มหาวิทยาลัยกรุงเทพ ในวัยเด็กแมงปอต้องย้ายที่อยู่จากจังหวัดขอนแก่น ไปจังหวัดชลบุรี จังหวัดนนทบุรี และจังหวัดพระนครศรีอยุธยา และยังต้องช่วยพ่อแม่ทำงานและดูแลน้องชายคนเล็ก 

แมงปอเริ่มมีความสนใจทางด้านการร้องเพลงตั้งแต่ช่วงวัยเด็ก ซึ่งเธอก็ได้ฝึกร้องเพลงด้วยเองมาโดยตลอด จนเมื่ออายุ 14 ปี เธอได้บอกกับทางครอบครัวว่าเธออยากเป็นนักร้อง และอยากประกวดร้องเพลง ซึ่งทางครอบครัวก็สนับสนุนเธอเต็มที่ จนคุณพ่อของเธอได้พาไปพบกับ คุณแม่พัชรี เสงี่ยมลักษณ์ ซึ่งเป็นคุณแม่ของ สายใจ วลี นักร้องลูกทุ่ง และได้ร้องเพลงให้คุณแม่พัชรีได้ฟัง จากนั้นจึงเป็นจุดเริ่มต้นการประกวดร้องเพลงในเวลาต่อมา แมงปอประกวดร้องเพลงเวทีแรก จากการชักชวนของคุณแม่พัชรี ซึ่งประกวดที่ฟาร์มจระเข้ จังหวัดสมุทรปราการ แต่ไม่ได้รับรางวัล ถือเป็นการชิมลางประกวดร้องเพลงครั้งแรกในชีวิตของเธอเอง ยูทูป.คอม''ต้มยำอมรินทร์ | “แมงปอ ชลธิชา” ร้องเพลงจนป่วยหนัก เส้นเสียงอักเสบมาถึงทุกวันนี้. เรียกดูเมื่อ 21 มิถุนายน 2565

ต่อมาทางคุณแม่พัชรีก็เป็นผู้ชักนำให้เธอมีโอกาสได้แสดงละคร ต่อมาแมงปอมีผลงานละครเรื่องแรก โดยได้เป็นนักแสดงประกอบเรื่อง "นางเอกหลังบ้าน" ออกอากาศทางช่อง 7 ปีพ.ศ. 2542) โดยเธอรับบทเป็นแม่ค้าขายส้มตำ คู่กับน้อย โพธิ์งาม ซึ่งต่อมาทางคุณพ่อของแมงปอได้นำเทปที่อัดเสียงร้องเพลงของแมงปอไว้ นำมาให้น้อย โพธิ์งาม ได้ฟัง ซึ่งแม่น้อยยังได้เอ่ยปากชมว่าเธอเสียงดีมาก และได้แนะนำให้แมงปอส่งเทปเดโม่ของเธอไปให้กับบริษัท นพพร ซิลเวอร์โกลด์ หลังจากนั้นเธอจึงตัดสินใจส่งเทปเดโม่ไปที่บริษัท เพียงเวลาไม่นาน แมงปอก็ได้เซ็นสัญญาเป็นนักร้องกับทางค่าย และเป็นนักร้องที่อายุน้อยที่สุดในค่าย ณ เวลานั้นอีกด้วย ในวัย 16 ปี

ในขณะที่เป็นศิลปินอยู่ที่ค่ายนพพร ซิลเวอร์โกลด์ เธอก็ยังได้แสดงละครในเครือดีด้า วิดีโอ โปรดักชั่น ทางช่อง 7 อีกหลายเรื่องด้วยกัน เช่นละครเรื่อง กามเทพลวง , นายฮ้อยทมิฬ , ต้นรัก รวมไปถึงละครแนวจักรๆวงศ์ๆเรื่อง นางสิบสอง และ แก้วหน้าม้า

 งานเพลง 
พ.ศ. 2543 แมงปอมีผลงานอัลบั้มชุดแรก ภายใต้สังกัดนพพร ซิลเวอร์โกลด์ ในชื่ออัลบั้มว่า “แมงปอ ชลธิชา สาว 16”  อัลบั้มนี้เพลงส่วนมาก เป็นการนำเพลงเก่ามาร้องและทำดนตรีใหม่ ประกอบกับแนวเพลงยังไม่ชัดเจน จึงทำให้ยังไม่เป็นที่รู้จักในวงการเพลงลูกทุ่งมากนักในชุดนี้มีเพลงที่เป็นที่รู้จัก ได้แก่ เพลง สาว 16 , ส่งแฟนขึ้นรถไฟ (ต้นฉบับ ทิพวรรณ แก้วจันทร์) โดยอัลบัมชุดนี้ มีเพลงแต่งใหม่ คือเพลง ดุ๊กดิ๊ก

พ.ศ. 2545 กับอัลบั้มชุดที่ 2 “หนูกลัวตุ๊กแก” ซึ่งออกมาอย่างต่อเนื่อง มีเพลงฮิตอย่าง หนูกลัวตุ๊กแก , สาวนครชัยศรี , รักน้องไม่ต้องกลัวไฟแนนซ์ , หม้ายขันหมาก , ขอบคุณความสบาย เป็นต้น ซึ่งในอัลบั้มชุดนี้ก็ประสบความสำเร็จมากกว่าชุดแรก มียอดขายประมาณ 7 แสนชุด

พ.ศ. 2546 อัลบั้มชุดที่ 3 ตามหาสมชาย มีเพลงฮิตเกือบทั้งอัลบั้มอย่าง ตามหาสมชาย , คอยรักหนุ่มตังเก , คำเตือนของแม่ , ทำดีปีเดียว , ไม่ชัวร์อย่าโชว์ , อย่าเล่นของ , ดูใจกันก่อน เป็นต้น แมงปอโด่งดังสุดขีดในอัลบั้มชุดนี้ มียอดจำหน่ายเทป ซีดี และ วีซีดีคาราโอเกะมากถึง 3,000,000 ชุด สร้างปรากฏการณ์ที่มียอดจำหน่ายสูงที่สุด ของค่ายนพพร ซิลเวอร์โกลด์และยังไม่มีศิลปินท่านไหนในค่ายนพพรมาลบล้างสถิตินี้ได้ ส่งผลให้เธอเป็นเบอร์ 1 ของค่ายนพพร ตั้งแต่บัดนั้นเป็นต้นมา

พ.ศ. 2547 อัลบั้มชุดที่ 4 นางสาวแนนซี่ มีเพลงฮิตอย่าง นางสาวแนนซี่ , สมชายเปลี่ยนไป , หนูอยากโดนอุ้ม , รักเก้อเพราะก้อนอิฐ , สาบานก่อนบวช , อย่าหลอกกันนะ เป็นต้น แมงปอกลับมาโด่งดังอีกครั้ง เพราะแนวเพลงเป็นเพลงลูกทุ่ง เพลงเต้น ที่เป็นเอกลักษณ์ของแมงปอ แถมเนื้อหาเพลงยังฟังได้ทุกเพศทุกวัย กับเพลง หนูอยากโดนอุ้ม กับ สมชายเปลี่ยนไป ที่โดนใจแฟนเพลงเป็นอย่างมาก อัลบั้มนี้ประสบความสำเร็จสูงสุด มียอดขายเทป ซีดี และวีซีดี 1.5 ล้านชุด เช่นเคย ส่งผลให้เธอเป็นเสาหลักหารายได้ให้กับค่าย เป็นต้นมา

พ.ศ. 2548 แมงปอ ชลธิชา จับคู่กับ ชล อภิชาติ ออกอัลบั้มคู่กันในชื่อชุด คู่แท้…เพลงทอง ซึ่งมีเนื้อหาเพลงเกี่ยวกับคู่รัก พ่อแง่แม่งอน เปิดตัวด้วยเพลง ทุยอ้อนเอี้ยง, ข้าวประดับนา, หูอื้อ เป็นต้น นับตั้งแต่นั้นมาทำให้ แมงปอ และ ชล อภิชาติ กลางเป็นศิลปินคู่ขวัญของค่ายเพลงนพพร ไปโดยปริยาย

พ.ศ. 2549 อัลบั้มชุดที่ 5 แม่ครัวหัวไข่ อัลบั้มชุดนี้เปิดตัวกับภาพลักษณ์ ที่ดูสนุกสนานน่ารัก มีเพลงฮิตอย่าง แม่ครัวหัวไข่ , รอรักหนุ่ม อ.บ.ต. , พี่หลวงอย่างวงน้อง , ตามล่าชายลวง เป็นต้น ยอดจำหน่ายเทป ซีดี และวีซีดี 7 แสนชุด นอกจากนี้ ในปีเดียวกันทางบริษัท นพพร แอนด์ พิกเจอร์ จำกัด ยังผลิต VCD ภาพยนตร์เรื่อง แม่ครัวหัวไข่ อีกด้วย โดยแมงปอ รับบท กุ๊กไก่ แม่ค้าขายไข่ ลูกสาวกำนันประจำอำเภอ ประกบพระเอก ชล อภิชาติ

พ.ศ. 2550 อัลบั้มชุดที่ 6 แมงปอล้อรัก มีเพลงฮิตอย่าง สาวลูกทุ่ง , แมงปอล้อรัก , สาวใต้ใจดี , ได้ข่าวว่าแฟนทิ้ง เป็นต้น อัลบั้มชุดนี้ได้รับความนิยมพอสมควร 

พ.ศ. 2551 อัลบั้มชุดที่ 7 ท้ารัก แมงปอกลับมาโด่งดังอีกครั้งในอัลบั้มชุดนี้ มีเพลงฮิตอย่าง ท้ารัก , ชอบคนมีตังค์ ฯลฯ เป็นต้น ปรับเปลี่ยนแนวเพลงให้มีกลิ่นอายของเพลงแดนซ์และซาวด์เพลงเกาหลีมาผสมอยู่ด้วยโดยเฉพาะเพลง ท้ารัก แถมเสื้อผ้าหน้าและแดนซ์เซอร์เสื้อผ้าที่อลังการ

พ.ศ. 2552 อัลบั้มชุดที่ 8 จอนห์นี่ที่รัก มีเพลงฮิตอย่าง นักรบนิรนาม , โอโฮ้บางกอก , จอนห์นี่ที่รัก ซึ่งเป็นการนำเพลงของบุษบา อธิษฐานมาเรียบเรียงใหม่ ซึ่งก็ประสบความสำเร็จอย่างสูง ส่งผลให้เพลง นักรบนิรนามหรือเพลงอื่นๆ ถูกนำไปประกวดอยู่บ่อยครั้ง 

ในช่วงที่ แมงปอ ชลธิชา ยังมีสัญญากับทางค่าย นพพร ซิลเวอร์โกลด์ นั้น ยังได้มีโอกาสออกอัลบั้มข้ามค่าย กับโปรเจกต์ "ดวงจันทร์...กลางดวงใจ"  (ปีพ.ศ. 2552) ของค่าย แกรมมี่ โกลด์ ซึ่งเป็นการนำเพลงของ แม่ผึ้ง พุ่มพวง ดวงจันทร์ มาร้องใหม่ โดย 8 ศิลปินดังแห่งยุค ได้แก่ ต่าย อรทัย , ตั๊กแตน ชลดา , แมงปอ ชลธิชา ,เอิร์น เดอะสตาร์ , หลิว อาจารียา , คัฑลียา มารศรี , สุนารี ราชสีมา และ ฝน ธนสุนธร ต่อมา แมงปอ ชลธิชา ได้ขึ้นคอนเสิร์ตใหญ่ครั้งแรก กับคอนเสิร์ต "ดวงจันทร์...กลางดวงใจ พุ่มพวง ดวงจันทร์" ซึ่งจัดวันที่ 7 มิถุนายน 2552 ณ หอประชุมใหญ่ ศูนย์วัฒนธรรมแห่งประเทศไทย ภายในอัลบั้ม แมงปอ ขับร้องเพลง เงินน่ะมีไหม , อื้อฮือหล่อจัง แลเพลง รักคุด

พ.ศ. 2554 อัลบั้มชุดที่ 9 เริ่ดด่ะ เป็นอัลบั้มชุดสุดท้ายกับค่ายนพพร ซิลเวอร์โกลด์ ด้วยนโยบายของค่ายในขณะนั้นที่เน้นทำเพลงใหม่ในแต่ละอัลบั้มประมาณ 2-4 เพลง ส่วนเพลงที่เหลือในอัลบั้มจะเป็นการนำเพลงเก่ามารวมไว้ จึงทำให้อัลบั้มนี้มีเพลงใหม่เพียง 3 เพลงเท่านั้น ประจวบเหมาะกับช่วงที่สัญญาของแมงปอใกล้สิ้นสุดลง ทำให้ไม่ได้มีการโปรโมทมากมาย จึงไม่ประสบความสำเร็จเท่าที่ควร 

จนกระทั่งแมงปอหมดสัญญากับทางค่ายนพพรฯ  ในช่วงประมาณกลางปี 2555 แมงปอได้ทำการย้ายเข้ามาในสังกัดอาร์สยาม ซึ่งแมงปอได้เซ็นสัญญาไว้ที่ 8 ปี แต่หลังจากผ่านไปเพียง 6 ปี แมงปอกลับได้มีโอกาสออกซิงเกิ้ลเพียง 4 เพลงเท่านั้น จนในเดือนธันวาคม พ.ศ. 2560 ค่ายเพลงอาร์เอสได้ปรับเปลี่ยนด้านเครือเพลงในค่ายครั้งใหญ่ โดยยุบค่ายเพลงสตริงหรือเพลงป๊อปเข้ารวมกับเพลงลูกทุ่ง โดยเปลี่ยนคอนเซ็ปต์ของค่ายให้เป็นดนตรีไร้ขอบ พร้อมรักษาศิลปินในค่ายให้เหลือเฉพาะคนที่มีชื่อเสียงโด่งดังที่สามารถทำกำไรให้ค่ายได้เท่านั้น ส่วนนักร้องกลุ่มที่เหลือจะมีการคืนสัญญา ส่วนแมงปอนั้นอยู่ในกลุ่มคืนสัญญา 

พ.ศ. 2565 แมงปอ ชลธิชา ได้ตัดสินใจกลับมาออกเพลงอีกครั้งในรอบ 4 ปี กับเพลง “ป๋าเปย์นะคะ” ที่ได้ร่วมงานกับทางค่ายเพลง X5 Entertainment โดยเป็นผลงานแรกหลังจากที่เธอทำการเซ็นสัญญากับทางค่ายเพลง X5 Entertainment ซึ่งเป็นการกลับมาเป็นศิลปินที่มีสังกัดอีกครั้งในรอบ 5 ปี

พ.ศ. 2566 เพลงของแมงปอ ชลธิชา ที่ได้ทำไว้กับทางนพพรซิลเวอร์โกลด์ได้เริ่มทยอยปล่อยขายแบบ Digital Download และมีให้บริการบน Streaming อย่างเช่น Spotify, Apple Music, Plern หรือ Joox อีกด้วย โดยอัลบั้มแรกที่ถูกปล่อยแบบ Digital คืออัลบั้ม "หนูกลัวตุ๊กแก"

พ.ศ. 2568 แมงปอ ชลธิชา ได้กลับมาร่วมงานกับ "นพพรซิลเวอร์โกลด์" ค่ายเพลงแจ้งเกิดของเธออีกครั้ง ด้วยโปรเจกต์ 2 ซิงเกิลพิเศษฉลองการกลับมาเปิดค่ายเพลงอีกครั้ง ซึ่งเป็นการร่วมงานกับนพพรฯ ครั้งแรกในรอบ 14 ปี

ชีวิตส่วนตัว
แมงปอ ชลธิชา เคยสมรสกับ อนุทัศน์ ศรีสวัสดิ์ (ไอซ์) ที่สตูดิโอนพพรซิลเวอร์โกลด์ เมื่อ วันที่ 10 สิงหาคม พ.ศ. 2551 ก่อนจะแยกทางกันอยู่ ในปี พ.ศ. 2553 แต่ในต้นปี พ.ศ. 2560 ได้ประกาศผ่านเฟซบุกส่วนตัวว่า ได้ตั้งครรภ์แล้วกับแฟนหนุ่มที่อยู่กินกันมา 2 ปี คือ ปิยะพงษ์ จำปาเฟื่อง (บิ๊ก) โดยไม่คิดจะจัดงานวิวาห์กันเพราะต้องการจะเก็บเงินไว้ให้ลูกหน้า 8 ต่อหน้า 1, ลูกทุ่งดัง 'แมงปอ' ท้องแล้ว. เดลินิวส์ฉบับที่ 24,565: วันเสาร์ที่ 14 มกราคม พ.ศ. 2560 แรม 2 ค่ำ เดือน 2 ปีวอกพันทิป.คอม'' เปิดชีวิตเรียบง่ายในวันนี้ของนักร้องลูกทุ่งชื่อดัง แมงปอ ชลธิชา. เรียกดูเมื่อ 21 มิถุนายน 2565

ผลงานเพลง

 ซิงเกิล 
ปี พ.ศ.  เพลง  สังกัดพ.ศ. 2555เซ็นใบอย่าอาร์สยามพ.ศ. 2556แมลงกลายพันธุ์พ.ศ. 2557ผีเข้าผีออก Feat. ชาย เมืองสิงห์พ.ศ. 2558เปิดใจพ.ศ. 2561ชวนน้องเจาะหู Feat. เหน่ง ชวนยิ้มอิสระพ.ศ. 2565ป๋าเปย์นะคะX5 Entertainmentพ.ศ. 2566มืดตึ๊ดตื๋อพ.ศ. 2568คิดถึงพนมนพพรนพพรโปรโมชันไร้สาระฮาตึง 

 อัลบั้มเดี่ยว 
อัลบั้มเดี่ยวของแมงปอ ชลธิชาทุกอัลบั้มวางขายภายใต้สังกัด นพพร ซิลเวอร์โกลด์

อัลบั้ม  รายชื่อเพลง  วันวางจำหน่าย  หมายเหตุ สาว 16  
	        สาว 16
		 น้ำตาตกที่ อบต.
		 จะไปเป็นหมอ
		 หลานรักน้าไม่ลง
		 หล่อไม่เคยคอยใคร
		 ดุ๊กดิ๊ก
		 ส่งแฟนขึ้นรถไฟ
		 ถึงแก่ก็จะรัก
		 หลอกน้องจะฟ้องตำรวจ
                รู้นะจะบอกให้
		 อยากกอดต้องกล้า 18 ธันวาคม พ.ศ. 2543 หนูกลัวตุ๊กแก 	        หนูกลัวตุ๊กแก
		 รักน้องไม่ต้องกลัวไฟแนนซ์
		 สาวนครชัยศรี
		 แม้นานก็คอย
		 เอ็กซ์เรย์ใจ
		 ขอบคุณความสบาย
		 คู่หมั่นคู่หมาย
		 ล้างสต๊อกใจ
		 ไม่ใช่อาหารตามสั่ง
	อย่าค่ะ29 พฤษภาคม พ.ศ. 2545ตามหาสมชาย 	        ตามหาสมชาย
		 คอยรักหนุ่มตังเก
		 คำเตือนของแม่
		 ทำดีปีเดียว
		 อย่าเล่นของ
		 ไม่ชัวร์อย่าโชว์
		 วิวาห์ฟ้าแลบ
		 ดูใจกันก่อน
           ชอบแฟนชาวบ้าน
		 ล้านเดียวเอง8 กรกฎาคม พ.ศ. 2546 
มียอดขาย 3 ล้านตลับ (รวมเทป ซีดี วีซีดีคาราโอเกะ และ Digital Download)นางสาวแนนซี่  
	        นางสาวแนนซี่
		 หนูอยากโดนอุ้ม
		 รักเก้อเพราะก้อนอิฐ
		 สมชายเปลี่ยนไป
		 สาบานก่อนบวช
		 บอกแล้วไม่เชื่อ
		 อย่าหลอกกันนะ
		 หัวใจกุ๊กกิ๊ก
           ปล่อยหนูไว้ดูเล่น
		 จับเข่าคุยกัน11 ตุลาคม พ.ศ. 2547มียอดขาย 2 ล้านตลับ (รวมเทป ซีดี วีซีดีคาราโอเกะ และ Digital Download)แม่ครัวหัวไข่  	        แม่ครัวหัวไข่
		 พี่หลวงอย่าลวงน้อง
		 ตามล่าชายลวง
		 หลอกกันทั้งปี
		 รอรักหนุ่ม อบต.
		 กล้า ๆ หน่อย
		 ผู้ชายหัวใจสบู่
		 รูดบัตรวัดใจ
           เป็นได้แค่เพื่อน
		 ไม่ได้แอ้มฉันหรอก19 มกราคม พ.ศ. 2549  แมงปอล้อรัก  
	        แมงปอล้อรัก
		 สาวใต้ใจดี
		 จามทำไม
		 สาวลูกทุ่ง
		 ได้ข่าวว่าแฟนทิ้ง
		 อกหักมารักกับไก่
		 สาวไทยร้อยเปอร์เซ็นต์
		 บอกใครไม่ได้
           น้อยๆหน่อย
		 แม่บ้านยุคใหม่4 มิถุนายน พ.ศ. 2550 อาลัยพี่แอ๊ว  
 อาลัยพี่แอ๊ว
 คิดถึงยอดรัก
 วิวาห์ฟ้าแลบ
 คำเตือนของแม่
 รักเก้อเพราะก้อนอิฐ
ได้ข่าวว่าแฟนทิ้ง
สาวนครชัยศรี
หนูอยากโดนอุ้ม
คอยรักหนุ่มตังเก
อกหักมารักกับไก่
สาบานก่อนบวช
ตามล่าชายลวง2 ตุลาคม พ.ศ. 2551  อัลบั้มรำลึกถึง ยอดรัก สลักใจ
 มี 2 เพลงแต่งใหม่ (เพลง 1-2) ท้ารัก 	        ท้ารัก
		 ชอบคนมีตังค์
		 แดจังกำ ดำจังแก
		 หมาหงอยคอยพี่
		 รีบมาขออย่ารอโลกแตก
		 อยากเป็นลม
		 น้ำมันแพงก็แต่งได้
		 ติดตามตอนต่อไป
           ลุยต่อ
		 รักน้องไม่ต้องกลัวไฟแนนซ์11 ธันวาคม พ.ศ. 2551อัลบั้มนี้ประสบความสำเร็จอย่างสูง จอห์นนี่ที่รัก 	จอห์นนี่ที่รัก
		 โอ้โฮบางกอก
		 นักรบนิรนาม
		 แฟนเพื่อน
		 คำสั่งคำสร้อย
		 เบอร์ลวงกับแผลใจ
		 ท้าปาปารัซซี่
		 ใครหนอจะรักจริง
            ห่วงจังขอเป็นกำลังใจ
		 เดี๋ยวกั๊ก เดี๋ยวกั๊ก 24 ธันวาคม พ.ศ. 2552อัลบั้มนี้ประสบความสำเร็จอย่างสูง เริ่ดด่ะ 
	เริ่ดด่ะ
		 เพื่อนยุให้รัก
		 แมงปอตัวน้อย
 แฟนเพื่อน
 เบอร์ลวงกับแผลใจ
 ห่วงจังขอเป็นกำลังใจ
 รีบมาขออย่ารอโลกแตก
 น้ำมันแพงก็แต่งได้
 สาวลูกทุ่ง
 แม่บ้านยุคใหม่
 สาวไทยร้อยเปอร์เซนต์
 รอรักหนุ่ม อ.บ.ต.12 ธันวาคม พ.ศ. 2554  อัลบั้มสุดท้ายในสังกัดนพพร 
 มี 3 เพลงแต่งใหม่ (เพลง 1-3)

อัลบั้มรวมฮิต
 ปี พ.ศ.  อัลบั้ม พ.ศ. 2546รวมฮิต 12เพลงดัง แมงปอ ชลธิชา พ.ศ. 2547รวมฮิต 14เพลงดัง แมงปอ ชลธิชา พ.ศ. 2548รวมฮิต สุดฮ๊อต สุดมัน แมงปอ ชลธิชา  พ.ศ. 2549รวมฮิต สุดฮ๊อต สุดมัน 2 พ.ศ. 2551 DVD Karaoke รวมฮิต แมงปอ ชลธิชา ชุดที่ 1 พ.ศ. 2551DVD Karaoke รวมฮิต แมงปอ ชลธิชา ชุดที่ 2 พ.ศ. 2551รวมฮิต สุดฮ๊อต สุดมัน 3  พ.ศ. 2552MP3 รวมฮิต เพลงดัง แมงปอ ชลธิชา พ.ศ. 2554รวมฮิต สุดฮ๊อต สุดมัน 4 

 อัลบั้มที่มีส่วนร่วม 
 อัลบั้ม ทัตพล หอมพวงษ์ - แมงปอ ชลธิชา ชุด มะนาวไม่มีน้ำ (ร่วมกับ ทัตพล หอมพวงษ์) (ตุลาคม 2544)
อัลบั้ม เทศกาลวันดีประเพณีไทย (ร่วมกับศิลปินค่ายนพพรฯ) (ธันวาคม 2545-มกราคม 2546)
อัลบั้ม รวมเพลงฮิดติดอันดับ "เกมรัก เกมกีฬา" (เพลง เกมรักเกมกีฬา ร้องคู่ ทัตพล หอมพวงษ์) (กรกฎาคม 2546)
 อัลบั้ม เทศกาลงานบุญ 12 เพลงดัง (รวม 12 ศิลปินค่ายนพพรฯ) (ตุลาคม 2548)
 อัลบั้ม ลอยกระทง ส่งท้ายปีเก่า ต้อนรับปีใหม่ (ร่วมกับศิลปินค่ายนพพรฯ) (2545-2546,2548)
 อัลบั้ม คู่แท้..เพลงทอง (ออกอัลบั้มคู่กับ ชล อภิชาติ) (2548)
 อัลบั้ม พ่อปลาไหล แม่ปลาหลด (ออกอัลบั้มคู่กับ ชล อภิชาติ) (2551)
 อัลบั้ม ดวงจันทร์กลางดวงใจ พุ่มพวง ดวงจันทร์ ชุดที่ 2 (รวมศิลปินค่ายแกรมมี่ โกลด์) (2552)

 เพลงประกอบละคร/ภาพยนตร์ 
 อัลบั้มเพลงประกอบภาพยนตร์เรื่อง เพลงรักแผ่นดินเพลิง (2546)
 อัลบั้มเพลงประกอบภาพยนตร์เรื่อง บ้านไร่อลเวง (2547)
 อัลบั้มเพลงประกอบภาพยนตร์เรื่อง แม่ครัวหัวไข่ (2548)
 อัลบั้มเพลงประกอบละครเรื่อง แม่ศรีไพร (2553)

 ผลงานการแสดง 
 ละครโทรทัศน์ 
 ละครโทรทัศน์ พ.ศ.  ละคร  รับบท  ออกอากาศ  แสดงคู่กับ พ.ศ. 2542  นางเอกหลังบ้าน  น้อย  ช่อง 7   พ.ศ. 2543  กามเทพลวง  ก้อย  ช่อง 7   นางสิบสอง   แสด (คนที่9)  ช่อง 7  คณธร ฟักทองผล พ.ศ. 2544  แก้วหน้าม้า  กลอย  ช่อง 7   นายฮ้อยทมิฬ  คำมอญ  ช่อง 7  นางร้าย ต้นรัก  บัวผัน  ช่อง 7   พ.ศ. 2553  แม่ศรีไพร  มะสะยอง  ช่อง 7  นพพล พิทักษ์โล่พานิช พ.ศ. 2568  ไอ้หนุ่มรถไถ  ปราณี  ช่อง 8   พ.ศ. 256...  ละครใหม่ (ยังไม่ทราบชื่อเรื่อง)  รอยืนยัน  ช่องวัน 31  

 ภาพยนตร์ 
ภาพยนตร์ที่กล่าวมาด้านล่าง(ตั้งแต่ปี 2546-2550) เป็นภาพยนตร์วีซีดี ที่ผลิตโดยบริษัท นพพร ซิลเวอร์โกลด์ จำกัด ไม่ได้ฉายทางโรงภาพยนตร์แต่อย่างใด ซึ่งออกวางจำหน่ายในรูปแบบวีซีดี และดีวีดี นอกจากนี้ยังเคยฉายทางช่อง 7 อีกด้วย นอกเหนือจากภาพยนตร์ที่วางจำหน่าย ทางสังกัดยังทำอัลบั้มเพลงประกอบภาพนตร์ในช่วงไล่เลี่ยกับการออกวีซีดีภาพยนตร์
 ภาพยนตร์เรื่อง เพลงรักแผ่นดินเพลิง (2546)
 ภาพยนตร์เรื่อง บ้านไร่อลเวง (2547)
 ภาพยนตร์เรื่อง แม่ครัวหัวไข่ (2549)
 ภาพยนตร์เรื่อง ยุทธการกล้วยไม้ป่า (2550)
 ภาพยนตร์เรื่อง ขุนรองปลัดชู (เข้าฉาย 7 กรกฎาคม 2554 เฉพาะโรงภาพยนตร์สกาล่า)

 มิวสิควิดีโอ 
 เพลง แฟนเพื่อน - ศิลปิน บุษบา อธิษฐาน (พ.ศ. 2542)

อ้างอิง

 แหล่งข้อมูลอื่น 



หมวดหมู่:บุคคลจากอำเภอบ้านไผ่‎‎
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ศิลปินสังกัดอาร์เอส
หมวดหมู่:ศิลปินสังกัดอาร์สยาม
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:ศิลปินสังกัดแกรมมี่โกลด์